钦定古今图书集成/明伦汇编/官常典/第295卷 > 胡石改
## 钦定古今图书集成/明伦汇编/官常典/第295卷 > 胡石改

按《金史》本传：“胡石改，宗室子也。从太祖攻宁江，败辽
兵于达鲁古城，破辽主亲兵，皆有功。辽军来援济州，
胡石改与其兄实古乃以兵迎击，败之。还攻济州，中
流矢，战益力，克其城，军中称其勇。从攻春、泰州，降之，
并降境内诸部族，其不降者皆攻拔之。辽主西走，胡
石改追至中京，获其宫人辎重凡八百两。有思泥古”
者，复以本部叛去，胡石改以兵五百追及之，获其亲
属。部人以《远德州》复叛，胡石改以兵五千克其城，从
娄室击败敌兵二万于归化之南，并降归化。从取居
庸关并燕之属县及其山谷诸屯。移失部既降，复叛
去。胡石改引兵追及，战败之，俘获甚众。泽州诸部有
逃者，皆追复之。又败叛人于临潢，诛其酋领而安抚
其人民。天眷二年，迁永定军节度使，改武定军，徙汴
京留守。天德三年，授世袭猛安。卒，年六十八。